|  |  |  |
| --- | --- | --- |
| ΒΟΥΛΗ ΤΩΝ ΕΛΛΗΝΩΝ  ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ  Δ/ΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ  ΤΜΗΜΑ ΠΡΟΜΗΘΕΙΩΝ  Πληροφορίες: 2103692122 |  | **ΑΔΑ:07-0472**  **Αθήνα, 10/10/2016** |

**Πρωτ: 16048**

**Αριθμ.**

**Διεκπ: 11378**

**ΑΠΟΦΑΣΗ**

**"Επισκευή και αντικατάστασης ταπετσαρίας υφάσματος επίπλων"**

**Ο ΓΕΝΙΚΟΣ ΓΡΑΜΜΑΤΕΑΣ**

Έχοντας υπόψη :

1. Τον Κανονισμό της Βουλής των Ελλήνων (Μέρος Β' ) όπως ισχύει.

2. Την ανάγκη επισκευής και αντικατάστασης ταπετσαρίας υφάσματος σε δύο (2) τριθέσιους καναπέδες, σε ένα (1) διθέσιο καναπέ και σε πέντε (5) πολυθρόνες για τις ανάγκες των γραφείων 53, 67, 130 και 158 του Μεγάρου της Βουλής, σύμφωνα με το υπ΄αριθμ. 16474/22.06.2016 υπηρεσιακό σημείωμα και την από Ιούνιο 2016 Τεχνική Περιγραφή/ Γενικούς Όρους και το συνημμένο σε αυτήν Έντυπο Οικονομικής Προσφοράς της Δ/νσης Τεχνικών Υπηρεσιών της Βουλής.

3. Την υπ΄αριθμ. 11215/7687/29.07.2016 απόφαση συγκρότησης επιτροπής συλλογής και αξιολόγησης προσφορών και το από 07.09.2016 πρακτικό της παραπάνω επιτροπής.

4. Την υπ'αριθμ. 10350/6942/20.07.2016 απόφαση ανάληψης υποχρέωσης του ΚΑΕ 0869 με α/α υποχρ. 1453 και την υπ'αριθμ. 15091/10939/22.09.2016 απόφαση ανάκλησης ανάληψης υποχρέωσης

5. Την υπ' αριθμ. 15582/10034/09.11.2015 (ΦΕΚ 2404/Β/09.11.2015) απόφαση του Προέδρου της Βουλής των Ελλήνων για τη μεταβίβαση εξουσίας υπογραφής στο Γενικό Γραμματέα, όπως ισχύει..

**Αποφασίζουμε**

την ανάθεση στον ΜΠΙΝΙΑΔΑΚΗ Κ. ΑΝΤΩΝΙΟ, ΟΡΧΟΜΕΝΟΥ 3, 13341, ΑΝΩ ΛΙΟΣΙΑ, της επισκευής και αντικατάστασης ταπετσαρίας υφάσματος σε δύο (2) τριθέσιους καναπέδες, σε ένα (1) διθέσιο καναπέ και σε πέντε (5) πολυθρόνες για τις ανάγκες των γραφείων 53, 67, 130 και 158 του Μεγάρου της Βουλής, σύμφωνα με όσα ακριβώς αναφέρονται στην από Ιούνιο 2016 Τεχνική Περιγραφή/ Γενικούς Όρους της Δ/νσης Τεχνικών Υπηρεσιών της Βουλής.

Ως χρόνος παράδοσης των ανωτέρω καθισμάτων ορίζεται το διάστημα των είκοσι πέντε (25) εργάσιμων ημερών από την υπογραφή της δήλωσης αποδοχής των όρων της παρούσας απόφασης.

Ως χρόνος εγγύηση ορίζεται το διάστημα των οκτώ (8) ετών από την ημερομηνία παραλαβής των ανωτέρω.

Με την προϋπόθεση ότι θα βεβαιωθούν τα ανωτέρω από την οικεία επιτροπή, εγκρίνουμε συνολική δαπάνη από τέσσερις χιλιάδες οκτακόσια τριάντα έξι ευρώ και ένα λεπτά (4.836,01 €), ήτοι 3.900,00 € + 936,01 € για ΦΠΑ σε βάρος του KAE 0869 του προϋπολογισμού εξόδων Βουλής χρήσεως 2016 (σχετική η από 05.09.2016 προσφορά του αναδόχου).

Ο ανάδοχος έχει την αποκλειστική ευθύνη και υποχρέωση να προσκομίσει τα σχετικά παραστατικά πληρωμής στο Τμήμα Προμηθειών της Βουλής (Μ. Αρβανίτη, Βασ. Σοφίας 11, γρ. 518).

Συγκροτούμε επιτροπή η οποία αποτελείται από τους: α) Κούτρα Ερμιόνη πρόεδρο, β) Βοσκοπούλου Γεωργία, γ) Σαρόγλου Κωνσταντίνα μέλη και δ) Τραχανά Ιωάννα, ε) Κατωγιαννάκη Αθηνά αν/κά μέλη, στην οποία αναθέτουμε τη βεβαίωση των ανωτέρω με την υποβολή του σχετικού πρακτικού. Κάθε υπαίτια καθυστέρηση υποβολής του πρακτικού θα διώκεται πειθαρχικά.

Ο ανάδοχος καλείται εντός τριών (3) ημερών από την κοινοποίηση της παρούσας όπως προσέλθει στο Τμήμα Προμηθειών της Βουλής (Μ. Αρβανίτη, Βασ. Σοφίας 11, γρ. 517) για την υπογραφή της σχετικής δήλωσης αποδοχής των όρων της παρούσας απόφασης.

**Ο ΓΕΝΙΚΟΣ ΓΡΑΜΜΑΤΕΑΣ**

**ΚΩΣΤΑΣ ΑΘΑΝΑΣΙΟΥ**

**Κοινοποίηση :**

1. Γραφείο Προέδρου Βουλής των Ελλήνων

2. Γραφείο Γενικού Γραμματέα

3. Προϊστ. Γ.Δ. Οικονομικών και Διοικητικής Υποστήριξης

4. Τμήμα Ειδικού Λογιστηρίου - Προϋπολογισμού

5. Τμήμα Προμηθειών

6. Δ/νση Τεχνικών Υπηρεσιών

7. Τμήμα Κτιρίων & Περιβάλλοντος Χώρου

8. Μέλη Επιτροπής

9. Ενδιαφερόμενο

**Γ.Α.\_\_3110\_2016 \_OPS**

**gio\_\_07/10/2016**